**Bekecs Községi**

**Helyi Választási Bizottság**

**3903. Bekecs, Honvéd utca 54.**

**Tel: 47/368-857**

**Fax: 47/368-881**

**e.mail: titkarsag@bekecs.hu**

**2/2019. (IX.02.) határozata**

A Bekecs Község Helyi Választási Bizottsága a választási eljárásról szóló 2013. évi XXXVI. törvény (továbbiakban: Ve.) 307/G.§. (2) bekezdésében megállapított hatáskörében eljárva a helyi önkormányzati képviselők és polgármesterek 2019. évi választásán Dávidházi Ferenc János független képviselő jelölt nyilvántartásba vétele tárgyában meghozta a következő

**Határozatot:**

Bekecs Község Helyi Választási Bizottsága Dávidházi Ferenc Jánost 3 igen szavazattal egyhangúlag Bekecs községben, mint független **képviselő jelöltet nyilvántartásba veszi.**

Ezen határozat ellen - jogszabálysértésre hivatkozással - a meghozatalától számított három napon belül a B.A.Z. megyei Területi Választási Bizottsághoz címzett fellebbezés nyújtható be a Helyi Választási Bizottságnál (3903. Bekecs, Honvéd utca 54. e.mail: titkarsag@bekecs.hu, fax: 47/368-857), úgy, hogy az legkésőbb 2019. szeptember 5. (csütörtök) 16.00 óráig megérkezzen.

A fellebbezésnek tartalmaznia kell a fellebbezés benyújtójának nevét, lakcímét (székhelyét) és – ha a lakcímétől (székhelyétől) eltér - postai értesítési címét. A fellebbezés benyújtójának személyi azonosítóját, illetve ha külföldön élő, magyarországi lakcímmel nem rendelkező választópolgár nem rendelkezik személyi azonosítóval a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetőleg kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**Indokolás**

Dávidházi Ferenc János független jelölt a helyi önkormányzati képviselők és polgármesterek 2019. október 13. napjára kiírt választásán képviselő jelöltként nyilvántartásba vételét kezdeményezte a Helyi Választási Bizottságnál 2019. augusztus 29-én a E 2 jelű formanyomtatványon. A bejelentéssel egyidejűleg átadásra került 4 db. ajánlóív.

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt) 9. § (3) bekezdés a) pontja szerint Bekecs községben képviselőjelölt az lehet, akit a választókerület választópolgárainak legalább 1%-a , azaz legalább 21 választópolgár jelöltnek ajánlott.

A Ve. 127. § (2) bekezdése szerint az ajánlások tételes ellenőrzését nem kell tovább folytatni, ha bizonyossá válik, hogy az érvényes ajánlások száma eléri a jelöltséghez szükséges számot.

A Helyi Választási Bizottság az ajánlóívek ellenőrzését követően megállapította, hogy a feldolgozott ajánlóívek száma 3 db a rögzített ajánlások száma 22 db. rögzített érvényes ajánlások száma 21 db, ezt követően további ajánlóívek ellenőrzésére nem volt szükség tekintettel arra, hogy az ellenőrzött érvényes ajánlások száma a törvényben meghatározott mértéket elérte. Ezért a Helyi Választási Iroda az ajánlások további ellenőrzését nem folytatta.

A Helyi Választási Bizottság megállapította, hogy a jelölt a képviselő jelöléshez szükséges ajánlásokat megszerezte, bejelentése a törvényes feltételeknek megfelel, ezért Dávidházi Ferenc Jánost képviselő jelöltként a rendelkező részben foglaltak szerint nyilvántartásba vette.

A Helyi Választási Bizottság határozatát a Ve. 125. § 127. § (2) bekezdése, 132. §-a , a 307/G. § (1) (2) bekezdése, az Övjt. 9. § (3) a) pontja alapján hozta meg. A jogorvoslatról szóló tájékoztatást a Ve. 10 § . 221. § (1) bekezdése, 223. § 224. §-a 225. §-án alapul.

Bekecs, 2019. szeptember 2.

 Hegedűs Márta

 HVB Elnöke